Diari Oficial de la Generalitat Valenciana


Sumari del DOGV 3810, del 08-08-2000 (2000/6118)

ORDRE de 29 de juny de 2000, de la Conselleria de Cultura i Educació, per la qual s'autoritza la implantació del Segon Cicle d'Educació Infantil a diversos centres docents privats.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6118


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * Castelló de la Plana
    * Alcoi
    * Orihuela
    * ensenyament primari

ORDRE de 29 de juny de 2000, de la Conselleria de Cultura i Educació, per la qual s'autoritza la implantació del Segon Cicle d'Educació Infantil a diversos centres docents privats. [2000/X6118]
  
Els expedients han sigut iniciats a instància dels representants de la titularitat dels centres docents privats que s'indiquen en l'annex, en sol·licitud de l'autorització per a implantar el Segon Cicle de l'Educació Infantil.
  
Cada expedient inclou informe favorable de la Unitat de Inspecció Educativa, vistos els quals la Direcció Territorial de Cultura i Educació corresponent eleva proposta igualment favorable.
  
Atés que tots els centres tenen almenys tres unitats autoritzades d'Educació Preescolar, cosa que els permet impartir el Segon Cicle d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny.
  
Atés el que es disposa en la disposició transitòria tercera no eximix els centres de l'obligació d'adaptar-se al que es preveu en el Reial Decret 1.004/1991, sobre nombre de llocs escolars i relació professor/alumnat, atenent, si es produïx, el màxim de 25 llocs escolars o el que corresponga segons les instal·lacions presentades.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la disposició transitòria tercera del Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; l'Ordre de 17 de juny de 1992 (DOGV de 16.07.1992) de la Conselleria de Cultura, Educació i Ciència, que regula la implantació gradual del Segon Cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la implantació del Segon Cicle de l'Educació Infantil, a cadascun dels centres privats que s'indiquen en l'annex, amb el nombre d'unitats i capacitat màxima que s'especifica.
  
Segon
  
Modificar la denominació genèrica dels actuals centres d'Educació Preescolar que s'indiquen en l'annex, que d'ara endavant serà la de «Centre d'Educació Infantil, Segon Cicle».
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIÓ FINAL
  
La present ordre serà efectiva des de l'inici del curs acadèmic 2000/2001.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Mare de Déu dels Àngels
  
Titular: Bisbat d'Oriola-Alacant
  
Adreça: c/ Pardo Bazán, 8
  
Localitat: Alacant
  
Província: Alacant
  
Codi: 26617256
  
Ensenyaments que s'implanten i capacitat màxima:
  
- Educació Infantil de segon cicle amb 3 unitats i 75 llocs escolars
  
Centre: Mare de Déu del Roser
  
Titular: Bisbat d'Oriola-Alacant. Parròquia Mare de Déu del Roser
  
Adreça: Plaça Florida-Portazgo, 6
  
Localitat: Alacant
  
Província: Alacant
  
Codi: 99146528
  
Ensenyaments que s'implanten i capacitat màxima:
  
- Educació Infantil de segon cicle amb 3 unitats i 64 llocs escolars
  
Centre: Sant Vicent de Paül
  
Titular: Filles de la Caritat
  
Adreça: c/ La Miraculosa, 1
  
Localitat: Alcoi
  
Província: Alacant
  
Codi: 21086403
  
Ensenyaments que s'implanten i capacitat màxima:
  
- Educació Infantil de segon cicle amb 5 unitats i 125 llocs escolars
  
Centre: Llar Infantil Santa Anna
  
Titular: Congregació Religiosa, Germanes de la Caritat de Santa Anna
  
Adreça: c/ Isabel II, 2
  
Localitat: Alcoi
  
Província: Alacant
  
Codi: 18828080
  
Ensenyaments que s'implanten i capacitat màxima:
  
- Educació Infantil de segon cicle amb 3 unitats i 52 llocs escolars
  
Centre: Oratori Festiu
  
Titular: Bisbat d'Oriola-Alacant
  
Adreça: c/ Pujada de Sant Miquel, s/n
  
Localitat: Orihuela
  
Província: Alacant
  
Codi: 29222488
  
Ensenyaments que s'implanten i capacitat màxima:
  
- Educació Infantil de segon cicle amb 3 unitats i 75 llocs escolars
  
Centre: Sant Cristòfol
  
Titular: Cristóbal Bellés Herrero
  
Domicili: c/ Moncofa, 6
  
Localitat: Castelló de la Plana
  
Província: Castelló
  
Codi: 21255121
  
Ensenyaments que s'implanten i capacitat màxima:
  
- Educació Infantil de segon cicle amb 3 unitats i 75 llocs escolars.